Marec - 2021
Zvyčajne máme pocit, že tie radostné správy k nám prichádzajú na jar a v lete, keď celý Maľovaný ranč ožije spevom a trilkovaním lastovičiek. Každoročne u nás hniezdia štyri páry a k nim čoskoro pribudnú ich na spev nadané mláďatá. Tento rok ich štebotavé hlásenie predbehla správa o narodení Guliety. Naša nádherná kobylka sa narodila 2. marca 2021 a jej celé meno je Gulieta Cherokee, American Paint Horse, farby red roan overo s odznakmi - maminka APH sorrel overo Shiney Bueno Cherokee a ocino APH bay roan Django Invesment. Má sa k svetu a my sa veľmi tešíme, že sme s ňou boli odo dňa, kedy prvýkrát uvidela svet.